**Slottsfjellsmuseet** er et museum i Tønsberg i Vestfold og Telemark fylke. Det ligger sentralt i byen, i landlige omgivelser ved foten av Slottsfjellet. Museet åpnet som Vestfold Fylkesmuseum i 1939, og ble en avdeling av Vestfoldmuseene IKS fra 2009. Slottsfjellsmuseet ligger i avdeling Kulturhistorie i Vestfoldmuseene, og avdelingsdirektør er Arild Braa Norli. 

Museet og området rundt er et sammenhengende kulturmiljø som representerer byens lange historie, med blant annet byløkker, markering av teglovn fra middelalder og museets bygdeavdeling. Ruinparken på Slottsfjellplatået viser rester etter en av landets og Nordens største middelalderborger Tunsberghus. Det 27 meter lange hvalskjelettet i Hvalhallen, er verdens største bevarte skjelett.

Slottsfjellsmuseet vil med tiden bli et sentralt middelaldermuseum hvor byens og Vestfolds historie sees i sammenheng med nasjonale og internasjonale interesser. Nye middelalderutstillinger vil inkludere byen og Slottsfjellet med Tallak og museumsområdet under slagordet «Med en levende middelalder inn i fremtiden».

Utstillinger
------------

I Hvalhallen, som ble bygd i 1939, er det stilt ut en rekke hvalskjeletter etter hvalfangsten og hvalfangerne i distriktet, deriblant en rekordlang blåhval på 27 meter som ble fraktet fra Island i 1901. Foto: 2020 
Utstillingene i museet presenterer Vestfolds kulturhistorie gjennom blant annet ressurstilgangen i naturen hjemme og ute. Særlig er det lagt vekt på hvalfangsten og sjøfarten, by- og bygdehistorien, andre verdenskrig i Vestfold og norsk borghistorie. Dessuten er Slottsfjellsmuseet ansvarsmuseum for middelalder, landbruk, folkekunst og såkalt «Vestfold-identitet». 

### Vestfoldtunet

Kåpestabbur fra Fadum i Sem, nå på Slottsfjellsmuseet. Foto: Lars Åge Kamfjord, 2010 
På Tallak rett bak museumsbygningene ligger Vestfoldtunet, et friluftsmuseum med tilflyttede hus som sammen danner et stort gårdstun. Her er blant annet et loft fra middelalderen.

* Slottsfjellsmuseet ved Farmannsveien med Slottsfjellet og Slottsfjellstårnet bak.  Foto: Fordreid panoramabilde oktober 2015Slottsfjellsmuseet ved Farmannsveien med Slottsfjellet og Slottsfjellstårnet bak.  Foto: Fordreid panoramabilde oktober 2015
* Friluftsavdelingen med Vestfoldtunet, stabbur, milepæl med inskripsjonen «Jarlsberg og Laurvigs Amt 1880 100 kilometer fra Kristiania», og annet i skyggen fra Slottsfjellet. Foto: Fordreid panoramabilde februar 2016Friluftsavdelingen med Vestfoldtunet, stabbur, milepæl med inskripsjonen «Jarlsberg og Laurvigs Amt 1880 100 kilometer fra Kristiania», og annet i skyggen fra Slottsfjellet. Foto: Fordreid panoramabilde februar 2016

Historie
--------

Flyfoto av Tønsberg ca. 1957 viser blant annet Slottsfjellet med ruinene etter middelalderborgen Tunsberghus og Slottsfjellstårnet fra 1888, byens landemerke som huset Tønsberg museum 1894–1930. Ellers sees pilarene etter det gamle museumshuset på fjellet som ble bygd 1899, og den påbegynte grunnmuren for Hvalhallen ved Vestfold Fylkesmuseum som ble etablert i 1939. Også på bygdetunet på Tallak nord for fjellet blir det reist hus. Foto: Widerøe/Vestfoldmuseene 
Slottsfjellsmuseet ble opprettet i 1939 som Vestfold Fylkesmuseum. Museet skiftet navn i 2009 etter en omstrukturering av museene i fylket og opprettelse av den nye overbyggende museumsinstitusjon Vestfoldmuseene IKS, et interkommunalt selskap.

Museet er fylkets eldste kulturhistoriske folkemuseum, og er arvtageren etter det gamle Tønsberg museum fra 1894 og Tønsberg sjøfartmuseum. Samlingene fra disse museene kom til å danne basis for det nye fylkesomfattende museet fra 1939. 

Målsetningen har fra starten vært å gi økt forståelse for menneskers liv i Vestfold opp gjennom tidene, og hvordan historien er med på å forme lokalmiljøene.

Under middelalderdagene i juni 2010 ble museets nybygg åpnet.

* Kong Haakon og dronning Maud besøker Slottsfjellet 1. august 1906 under kroningsferden etter kroninga i Nidarosdomen 22. juni samme år. I bakgrunnen sees den opprinnelige museumsvillaen på fjellet. Postkort: NasjonalbiblioteketKong Haakon og dronning Maud besøker Slottsfjellet 1. august 1906 under kroningsferden etter kroninga i Nidarosdomen 22. juni samme år. I bakgrunnen sees den opprinnelige museumsvillaen på fjellet. Postkort: Nasjonalbiblioteket
* Del av panoramafoto av Tønsberg i 1908 med det gamle museet på Slottsfjellet til venstre i bildet. Foto: RiksantikvarenDel av panoramafoto av Tønsberg i 1908 med det gamle museet på Slottsfjellet til venstre i bildet. Foto: Riksantikvaren

#### Slottsfjellplanen 2011

**Utdatert:** Denne teksten kan inneholde feil på grunn av informasjon som er utdatert. artikkelen Du kan hjelpe med å oppdatere artikkelen. Artikkelens diskusjonsside kan inneholde mer informasjon.
På Slottsfjellet i Tønsberg ligger ruinene etter borganlegget Tunsberghus. Det var kongesete og riksborg i perioden 1234-1503. Slottsfjellområdet er noe helt spesielt for Tønsberg i dag, som landemerke, historisk sted og del av byens skyline.

Borgen og området rundt er viktig for byutviklingen i Tønsberg. Høsten 2011 vedtok derfor fylkestinget i Vestfold, bystyret i Tønsberg og styret i Vestfoldmuseene IKS en helhetlig plan for utvikling av Slottsfjellområdet til glede for folk i og utenfor Tønsberg. Planens hele navn er *Samordnet plan for bruk og utvikling av Slottsfjellområdet*.

Planen beskriver hvordan Slottsfjellet skal utvikles til en middelalderpark for Tønsberg, regionen og hele Oslofjordområdet. Utviklingen skal foregå de nærmeste ti årene. Blant annet skal det lages arenaer for kulturarrangementer, og området skal forskjønnes. Av de mer ambisiøse tiltakene er å etablere en heis inne fjellet for å bedre tilkomsten for dem som ikke like lett kommer seg til platået på egen hånd. En ny seterkafé og flere aktivitetsarealer for barn og unge står også på ønskelisten.

I første runde ble fjellanlegget og hulene i fjellet åpnet, og vegetasjon og alleer beskjæres og opprustes.

* Planens visjon er: *Slottsfjellet middelalderpark, Tønsberg i hjertet av Norden.*
* Planens hovedmål er: *Slottsfjellet oppleves som en helhetlig nordisk attraksjon.*
* Planens delmål er: *Etablere infrastruktur for arenaformål, økt tilgjengelighet og bruk og bruke kultur og historie for å skape identitet gjennom stedsutvikling.*

I september 2012 undertegnet partene bak planen en intensjonsavtale med Sparebankstiftelsen DNB med en varighet fra 2013–2022.

Se også
-------

* Museumssenteret i Vestfold
* Vestfoldmuseene
* Tunsberghus
* Klåstadskipet

Referanser
----------

1. 1 2 3  Hvalhallen
2. ↑  «Slottsfjellsmuseet – Slottsfjellsmuseet». *www.slottsfjellsmuseet.no*. Besøkt 30. november 2017.
3. ↑  Gerhard Fischer: *Berget - Borgen - Tunsberghus* Arkivert 2010-06-24, hos Wayback Machine.
4. 1 2  Erling Eriksen: *Fjellet og museet* Arkivert 2016-03-04, hos Wayback Machine.
5. ↑  «Vestfold-tunet på Tallak». Arkivert fra originalen 16. februar 2015. Besøkt 16. februar 2015.
6. ↑  «Slottsfjellplanen – Slottsfjellsmuseet». *www.slottsfjellsmuseet.no*. Besøkt 30. november 2017.

Eksterne lenker
---------------

* Offisielt nettsted Rediger på Wikidata

* (en) Slottsfjellsmuseet – kategori av bilder, video eller lyd på Commons Rediger på Wikidata
* Vestfold Fylkesmuseum i Kulturnett.no

| * v
* d
* r
Vestfoldmuseene |
| --- |
| Aluminiummuseet  **·** Berger museum  **·** Eidsfoss Jernverksmuseum  **·** Haugar Vestfold Kunstmuseum  **·** Herregården i Larvik  **·** Hvalfangstmuseet  **·** Larvik Museum  **·** Larvik Sjøfartsmuseum  **·** Midgard vikingsenter  **·** Munchs hus  **·** Samlingsforvaltningen  **·** Vestfoldarkivet  **·** Slottsfjellsmuseet  **·** «Southern Actor» |

Portal: Museum

59°16'25.0"N 10°24'22.7"E

|  |  |
| --- | --- |
| Oppslagsverk/autoritetsdata | Store norske leksikon
 |